Здравейте, въпроса ми е следния. Изпращат ме командировка в друг град. Мисля, че мястото на командировката е част от фирмата в която работя, а не друга фирма. Какви задължения има работодателя ми относно пътуването ми от хотела до работата ми. Трябва ли да имам служебен превоз? Трябва да кажа, че фирмата ми осигурява хотел както и дневни пари, също така превоз от София до мястото на командировка и обратно. Другия въпрос е свързан с работното ми време по време на командировката. Може ли по време на командировката да ми бъде променяно работното време различно от това записано в трудовия ми договор? По трудов договор работя на “Сумарно отчитане на работното време”. По време на командировката графика ми на работа е съвсем различен. Прочетох доста неща относно командировките, но не открих никакъв отговор на въпроси те ми. Надявам се да ме към нормативните документи регулиращи командировките в нашата държава.




Относно командировка.
=====================

 

Здравейте,


Информация за реда и особеностите при командироване може да намерите основно в Кодекса на труда и Наредба за командировките в страната.  

Съгласно чл. 11 от Наредбата, на командирования се заплащат пътни пари за отиване до мястото на изпълнение на задачата и обратно, както и превозните разноски за обществен транспорт в чертите на населеното място. Освен дневните пари и сумите, които Ви се дават за превоз от София до мястото на командироване и обратно, следва да Ви бъдат възстановени и останалите превозни разноски.  

Съгласно Чл. 3. (1) на същата Наредба, командированият спазва установеното работно време на предприятието, в което е командирован.  

Може да се запознаете с допълнителна информация на следния линк:  

<https://pravatami.bg/5577>


Поздрави,  

Надежда




Здравейте,


относно работното време – съобразно Наредба за командировките – “чл. 3. (1) Командированият спазва установеното работно време на предприятието, в което е командирован.  

(2) (Изм. – ДВ, бр. 2 от 1994 г.) Когато изпълнението на задачата не е пряко свързано с работата на предприятието, в което е командирован, командированият сам определя работното си време, като се ръководи от установеното за него работно време и от необходимостта да изпълни задачата в рамките на дните, определени със заповедта за командировката.”  

Относно пътуването от хотела до работа – зависи какво е уговорено в заповедта за командироване, като следва да са предвидени пътни пари за използване на градски транспорт или за лично превозно средство.


Поздрави,  

адв. Николина Митова  

0898 303092




Точно така – следва да изискате издаването на Заповед за командировката, в която да е уговорен размерът на пътни и дневни пари, както и работно време.


